"Kuid küsimus on selles, kuidas nad sellega hakkama said? Mida teeb press? Mida teeb meedia? Kas see pole  mitte pressi ülesanne ja meedia ülesanne ja ajakirjanduse ülesanne valgustada seda, mida valitsused teevad? Kas ajakirjanikud pole õppinud I.F.Stone sõnadest, kes ütles: "Pidage meeles ainult kaks sõna", ütles ta noortele, kes õppisid ajakirjandust, "Pidage meeles ainult kaks sõna: valitsused valetavad"?  …  Kui te teate ajalugu, siis teate te, et valitsused valetavad, nagu ütles I.F.Stone. Valitsused valetavad kogu aeg. Hüva, mitte ainult Ameerika valitsus. See on lihtsalt valitsuste loomuses.  Nad peavad valetama. Ma tahan sellega öelda, et üldjuhul ei esinda valitsused nende ühiskondade inimesi, keda nad valitsevad. Ning kuna nad ei esinda rahvast ja kuna nad tegutsevad rahva huvide vastu, siis ainus viis, kuidas nad saavad võimu säilitada, on see, kui nad rahvale valetavad. Kui nad rahvale tõtt räägiksid, siis ei püsiks nad eriti kaua. Niisiis aitab ajalugu pettusest aru saada ja olla skeptiline ja võimaldab mitte tormata omaks võtma seda, mida valitsus räägib."  …